b'\n_START_ARTICLE_\nDmitri Ju\xc5\xa1kevit\xc5\xa1\n_START_SECTION_\nSeuraura\n_START_PARAGRAPH_\nJu\xc5\xa1kevit\xc5\xa1 pelasi ensimm\xc3\xa4iset miesten pelins\xc3\xa4 Lokomotiv Jaroslavlissa kaudella 1988\xe2\x80\x931989. Tuolloin joukkue pelasi viel\xc3\xa4 Neuvostoliiton j\xc3\xa4\xc3\xa4kiekon mestaruussarjaa. Ju\xc5\xa1kevit\xc5\xa1 pelasi Jaroslavlissa my\xc3\xb6s ty\xc3\xb6sulkukaudella 1994\xe2\x80\x931995 sek\xc3\xa4 kausina 1999\xe2\x80\x932000 ja 2003\xe2\x80\x932004. Philadelphia Flyers varasi Ju\xc5\xa1kevit\xc5\xa1in NHL:\xc3\xa4\xc3\xa4n kuudennella kierroksella vuonna 1991. H\xc3\xa4n pelasi viel\xc3\xa4 kauden 1991\xe2\x80\x931992 Dynamo Moskovassa, jossa voitti IVY:n mestaruussarjan mestaruuden ja siirtyi sen j\xc3\xa4lkeen Flyersiin. Kolmen Flyers-kauden j\xc3\xa4lkeen Ju\xc5\xa1kevit\xc5\xa1 siirtyi Toronto Maple Leafsiin, jossa pelasi seitsem\xc3\xa4n kautta. H\xc3\xa4n pelasi my\xc3\xb6s NHL:n t\xc3\xa4hdist\xc3\xb6ottelussa vuonna 2000._NEWLINE_Toronto kauppasi Ju\xc5\xa1kevit\xc5\xa1in Florida Panthersiin vaihdossa R\xc3\xb3bert \xc5\xa0vehlaan kaudeksi 2002\xe2\x80\x932003. H\xc3\xa4n edusti sen aikana Panthersin lis\xc3\xa4ksi Los Angeles Kingsi\xc3\xa4, jonne h\xc3\xa4net kaupattiin vaihdossa Jaroslav Bedn\xc3\xa1\xc5\x99iin ja Andreas Liljaan sek\xc3\xa4 Philadelphia Flyersia, jossa p\xc3\xa4\xc3\xa4tti NHL-uransa._NEWLINE_Kaudeksi 2003\xe2\x80\x932004 Ju\xc5\xa1kevit\xc5\xa1 palasi Ven\xc3\xa4j\xc3\xa4lle ja Lokomotiv Jaroslavliin. Sen j\xc3\xa4lkeen h\xc3\xa4n edusti my\xc3\xb6s Severstal T\xc5\xa1erepovetsia, Metallurg Magnitogorskia, SKA Pietaria sek\xc3\xa4 Sibir Novosibirski\xc3\xa4._NEWLINE_Ju\xc5\xa1kevit\xc5\xa1 siirtyi marraskuussa 2009 kuukauden koeajalle j\xc3\xa4\xc3\xa4kiekon SM-liigajoukkue Oulun K\xc3\xa4rppiin ja sai paikan kauden loppuun marraskuun lopulla. H\xc3\xa4n lopetti uransa kev\xc3\xa4\xc3\xa4seen 2010.\n_START_SECTION_\nMaajoukkueura\n_START_PARAGRAPH_\nJu\xc5\xa1kevit\xc5\xa1 on edustanut maajoukkueurallaan Neuvostoliittoa, Itsen\xc3\xa4isten valtioiden yhteis\xc3\xb6\xc3\xa4 (IVY) ja Ven\xc3\xa4j\xc3\xa4\xc3\xa4. H\xc3\xa4n voitti olympiakultaa IVY:n joukkueessa vuonna 1992 ja olympiahopeaa Ven\xc3\xa4j\xc3\xa4n joukkueessa vuonna 1998._NEWLINE_J\xc3\xa4\xc3\xa4kiekon MM-kilpailuissa Ju\xc5\xa1kevit\xc5\xa1 edusti IVY:\xc3\xa4 kerran ja Ven\xc3\xa4j\xc3\xa4\xc3\xa4 kolmesti. H\xc3\xa4n voitti maailmanmestaruuden Ven\xc3\xa4j\xc3\xa4n joukkueessa vuonna 1993 ja h\xc3\xa4net valittiin kisojen parhaaksi puolustajaksi. Alle 20-vuotiaiden MM-kilpailuissa Ju\xc5\xa1kevit\xc5\xa1 edusti Neuvostoliittoa vuosina 1989, 1990 ja 1991. H\xc3\xa4n saavutti kultaa vuonna 1989 ja hopeaa vuosina 1990 ja 1991.'